b'\n_START_ARTICLE_\nAstma\n_START_SECTION_\nSplo\xc5\xa1no\n_START_PARAGRAPH_\nPo celem svetu je 300 milijonov obolelih za to kroni\xc4\x8dno boleznijo. Javno zanimanje obstaja \xc5\xa1ele od nedavnega, ker sta se pogostost in tudi smrtnost v zadnjih desetletjih mo\xc4\x8dno pove\xc4\x8dali. O vzrokih za nastanek si znanost ni jasna; najverjetneje gre za kombinacijo genetskih, razvojnih in okoljskih dejavnikov. Najve\xc4\x8d astme je \xc5\xa1e vedno dedno pogojene._NEWLINE_Za to kompleksno bolezen so zna\xc4\x8dilni bronhialna hiperodzivnost (angle\xc5\xa1ko bronchial hyperresponsiveness; kratica BHR), neprestana vnetja dihalnih poti in motnje teh. Bolnik sope, ima plitek vdih, ob\xc4\x8dutek stisnjenosti v prsih in mo\xc5\xbeno ka\xc5\xa1lja ob stiku z alergeni, mrzlim zrakom, po telovadbi ali ob intenzivnih \xc4\x8dustvih. Zdravila, kot re\xc4\x8deno ni, simptome pa se bla\xc5\xbei z zdravili (z inhalacijo ali kot tablete), predvsem pa pomaga sprememba \xc5\xbeivljenjskega stila.\n_START_SECTION_\nSimptomi\n_START_PARAGRAPH_\nGlavni simptom je sopenje zaradi motenosti dihalnih kanalov. Lahko je prisoten tudi ka\xc5\xa1elj, z izme\xc4\x8dkom ali brez. Simptomi se ka\xc5\xbeejo zelo neredno in jih po navadi spro\xc5\xbeijo alergeni oz. drugi iritatorji. V huj\xc5\xa1ih primerih so simptomi mo\xc4\x8dnej\xc5\xa1i pono\xc4\x8di in ob zbujanju. Pri starej\xc5\xa1ih astmo velikokrat spremlja refluks \xc5\xbeelo\xc4\x8dne kisline._NEWLINE_Drugi znaki astme so sopenje, hlastanje za znakom, dalj\xc5\xa1e izdihovanje kot vdihovanje, vsrkavanje tkiva med rebri in nad grodnico ter klju\xc4\x8dnicama, pretirano napihovanje prsnega ko\xc5\xa1a in bronhijev (s stetoskopom se sli\xc5\xa1i kot sopenje). Med hudim napadom astme se ko\xc5\xbea obarva modro, bolnik \xc4\x8duti bole\xc4\x8dino v prsnem ko\xc5\xa1u, sapnik mu stisne in zato ne more dihati (kot bi te nekdo davil), nakar lahko tudi izgubi zavest. Med napadi pa nekateri bolniki tudi ne ka\xc5\xbeejo nobenih znakov.\n_START_SECTION_\nDiagnoza\n_START_PARAGRAPH_\nVe\xc4\x8dinoma diagnozo postavi osebni zdravnik, na osnovi tipi\xc4\x8dnih simptomov in znakov. Na testu pulmonarnih (plju\xc4\x8dnih) sposobnosti (po telovadbi ali vdihovanju histamina oz. metaholina) rezultat hitro pade in se potem mo\xc4\x8dno izbolj\xc5\xa1a po vdihu bronhodilatornih zdravil._NEWLINE_Mnogi astmatiki imajo alergije; pozitivni alergijski testi \xc5\xa1e nadalje podpirajo diagnozo astme in lahko pomagajo pri ugotavljanju spro\xc5\xbeilcev napada. Nadalje so zlasti pri starej\xc5\xa1ih bolnikih odkriti gastoezogagealni refluks \xc5\xbeelod\xc4\x8dne kisline in motnje imunskega sistema (npr. atopi\xc4\x8dni dermatitis).'